લખનઉ: ઉત્તર પ્રદેશમાં પ્રચંડ પૂરને કારણે ગાંડીતુર બનેલી નદીઓનો કહેર જારી રહ્યો છે. ગંગા, યમુના, રાપ્તી અને કેન નદીઓએ ઉત્તર પ્રદેશના અનેક જિલ્લાઓમાં ભારે તારાજી અને તબાહી સર્જી છે. અત્યાર સુધી રાજ્યનાં સેંકડો ગામો પૂરનાં પાણીમાં ગરકાવ થઇ ગયાં છે. ડઝનો ઘર ધસમસતાં પાણીમાં તણાઇ ગયાં છે. અલાહાબાદમાં ગંગા અને યમુના નદી ભયજનક સપાટીથી સહેજ નીચે વહી રહી છે. જ્યારે વારાણસીમાં ગંગા નદી ભયજનક સપાટીથી માત્ર ૩ર સેમી નીચે વહી રહી છે.